Llocalización:  La sablera Gulpiyuri allúgase al norte del pueblu de Naves, nel conceyu de Llanes,  ente la Punta Rocinera y Castru Molina, cerca de les playes de Beón y La Güelga.    Descripción:  Gulpiyuri ye una de les más singulares y sorprendentes sableres asturianes, al ser un espaciu zarráu a la mar, cola que se comunica al través duna caverna. Ye una playa interior, dende la que nun se ve la mar. Trátase duna depresión interior, alloñada unos 100 metros de la llinia costera. Como enclave daltu interés, el Gobiernu del Principáu declaró Gulpiyuri Monumentu Ñatural. Forma  parte de la Rede dEspacios Ñaturales Protexíos dAsturies y del Paisaxe Protexíu de la Costa Oriental. Gulpiyuri ye un pequeñu arenal semicircular, formáu na so mayor parte por sables cuarzosos. Ye una dolina inundada, inmersa nuna plataforma cárstica y aisllada de la superficie de la mar abierta; un espaciu de gran singularidá xeolóxica y paisaxística, que sinunda nes pleamares vives, lo que-y da a esta sablera lapariencia duna piscina salada.    Característiques:  • Ocupación:  Baxa. • Llonxitú aprosimada: 60 metros.  • Accesos: A pie. • Servicios: Nengún.  • Aparcamientu: Non. • Socorrismu: Non.  • Material: Sable. • Color: Blanquecín.  • Forma: Semicircular. • Desembocadura fluvial: Nenguna.  • Entornu: Rural / agrícola. • Tipu de sablera: Agües tranquiles.  • Peligrosidá: Baxa. • Atractivos: Paisaxísticos y recreativos.    Accesos:  La opción más cómoda ye dexar el coche en Naves y cruciar la ponte sol que discurre lautovía del  Cantábricu pa depués atravesar los praos per un camín que, cabe unos 600 metros, llega a Gulpiyuri. Un itinerariu alternativu, con más alicientes paisaxísticos, entama na playa Beón -onde se dexal coche-, pa xubir pela so marxe occidental a la parte cimera de los castros, onde esiste una sienda. Dehí pallantre, síguesel borde de la rasa hasta superar la punta Trescucia y allegar a un cuetu calcareu que destaca sol suave entornu de praderíes; unos 100 metros hacia linterior de los castros ábrese,  sorprendentemente, Gulpiyuri.